ณัฏฐา มหัทธนา แจ้งความเอาผิดตำรวจกลั่นแกล้ง เพนกวิน | 14 ส.ค. 63 [คลิป]
14 ส.ค. 63 กรณีเจ้าหน้าที่ตำรวจจับกุม พริษฐ์ ชิวารักษ์ ตามหมายจับของศาลอาญาที่ 1172/2563 ฐานความผิดตามประมวลกฎหมายอาญาม.116 ยุยงปลุกปั่น และข้อกล่าวหาอื่นๆ จากการชุมนุมของ #เยาวชนปลดแอก เมื่อวันที่ 18 ก.ค. ที่ผ่านมาโดยถูกนำตัวมาที่ สน.สำราญราษฎร์ และมีประชาชนมาติดตามเหตุจับกุมจำนวนมากตลอดช่วงค่ำวันศุกร์นั้นผู้สื่อข่าวรายงานเพิ่มเติมด้วยว่า เมื่อเวลา 22.40 น. โบว์ ณัฏฐา มหัทธนา ประกาศว่าได้เข้าแจ้งความดำเนินคดีต่อพนักงานสอบสวนตามประมวลกฎหมายอาญา ม.200 ฐานเป็นเจ้าพนักงานกลั่นแกล้งให้บุคคลได้รับโทษหนักขึ้น ขณะที่ประชาชนยังรวมตัวให้กำลังใจเพนกวินที่ สน.สำราญราษฎร์ พร้อมเรียกร้องให้ปล่อยตัวเป็นระยะ ทั้งนี้มี ส.ส.ฝ่ายค้านจากพรรคก้าวไกลคือ วิโรจน์ ลักขณาอดิศร อมรัตน์ โชคปมิตต์กุล ฯลฯ เข้ามาปรึกษากับตำรวจเพื่อขอให้รับแจ้งความด้วยณัฏฐา กล่าวว่า ในคดี ม.116 ที่ตำรวจฟ้องนักกิจกรรมแบบที่เพนกวินโดน ก่อนหน้านี้ตัวเขาโดนตั้งข้อหาเช่นนี้มาแล้ว 4 ครั้งและถูกยกฟ้องด้วย และไม่เคยมีครั้งไหนที่ตำรวจออกหมายจับทันทีแบบนี้ มีแต่หมายเรียกมาก่อน แล้วสามารถเลื่อนได้ด้วย และเมื่อไปก็ได้รับการปล่อยตัว อีกทั้งยังจงใจจับกุมตัวช่วงเย็นวันศุกร์ เพื่อกักตัวไว้ที่ สน. ถือว่าเป็นการกระทำโดยไม่สุจริตการตั้งข้อหาเกินจริง สร้างความเดือดร้อนให้ประชาชนแบบนี้ จึงเป็นสิทธิของประชาชนที่จะแจ้งความดำเนินคดีกับเจ้าหน้าที่ผู้ฟ้องคดีกลั่นแกล้งประชาชน ณัฏฐาระบุ 14 ส.ค. 63
14 ส.ค. 63 กรณีเจ้าหน้าที่ตำรวจจับกุม พริษฐ์ ชิวารักษ์ ตามหมายจับของศาลอาญาที่ 1172/2563 ฐานความผิดตามประมวลกฎหมายอาญา ม.116 ยุยงปลุกปั่น และข้อกล่าวหาอื่นๆ จากการชุมนุมของ #เยาวชนปลดแอก เมื่อวันที่
มัลติมีเดีย,พริษฐ์ ชิวารักษ์,เพนกวิ้น,ณัฏฐา มหัทธนา,สน.สำราญราษฎร์,ตำรวจ,ม.116